APFEL ARENA

Zlica
2024-11-23 19:00 (Europe/Zagreb) | Apfel Arena, Put Volicije 5, Makarska, Hrvatska
2h 40m – US
Jedan od najpopularnijih mjuzikla s kazališnih pozornica kreće na svoj dugoočekivani put na velika platna, kao spektakularan kinematografski događaj u kojem će Zla vještica iz Oza otkriti svoju priču.
Elphaba (Cynthia Erivo) je mlada žena koju mnogi ne razumiju zbog njezine neobične zelene boje kože i koja još uvijek nije svjesna svoje prave snage. Glinda (Ariana Grande) je popularna djevojka odrasla uz privilegije, prepuna ambicija, koja tek treba otkriti svoje pravo srce. Dvije mlade žene upoznaju se na Sveučilištu Shiz u prekrasnoj zemlji Oz i postaju vrlo dobre prijateljice. Međutim, kada upoznaju Čarobnjaka iz Oza (Jeff Goldblum), njihovo se prijateljstvo nađe na raskrižju.
U prequelu omiljenog klasika “Čarobnjak iz Oza”, koji donosi događaje prije nego što je Dorothy pratila žutu stazu, glavne uloge tumače dobitnica Emmyja, Grammyja i Tonyja – Cynthia Erivo, te dobitnica Grammyja, multi-platinasta umjetnica i svjetska superzvijezda Ariana Grande. Ostatak glumačke postave čine Peter Dinklage, Jeff Goldblum, Jonathan Bailey, Michelle Yeoh, Bowen Yang, Keala Settle, Marissa Bode, Bronwyn James, Ethan Slater.

Ulaznice su dostupne u prodaji na info pultu i online putem Kino Mediteran Makarska.

Rade Šerbedžija i Zapadni kolodvor održat će koncert u Apfel Areni
2024-11-22 20:00 | Apfel Arena, Put Volicije 5, Makarska, Hrvatska
Pripremite se za večer ispunjenu emocijama i nostalgijom jer Rade Šerbedžija, uz pratnju benda Zapadni kolodvor, donosi koncertni spektakl pod zazivom “Zbog tebe, zbog sebe, zbog drugih” u Apfel Arenu u Makarskoj. Poznati glumac, pjesnik i kantautor, Šerbedžija je prava umjetnička ikona s impresivnom karijerom u kazalištu, filmu i glazbi, kako u regiji tako i na međunarodnoj sceni.
Šerbedžija je široj publici poznat po pjesničkim interpretacijama i pjesmama kao što su Barbara, Panonske trešnje, Ne daj se, Ines, dok publiku očarava i svojim posljednjim objavljenim albumom iz 2022. godine Ne okreći se, sine, koji uključuje autorske i pjesme velikih glazbenika kao što su Damir Urban i Elvis Stanić.
Koncerti Šerbedžije nisu samo glazbeni događaji, već intimne večeri prožete pričama, anegdotama i dijalozima s publikom. Bend Zapadni kolodvor pružio je glazbenu kulisu koja savršeno prati Šerbedžijin dubok i emocionalan glas, stvarajući jedinstvenu atmosferu koja mami publiku na putovanje kroz njegove glazbene i životne uspomene​.
​
Ovaj koncert obećava autentično iskustvo za sve koji uživaju u poeziji i glazbi isprepletenoj sjećanjima i emocijama, čineći ga događajem koji se pamti.
Koncert će se održati u petak, 22. studenog u 20:00 sati
Ulaznice su dostupne na Info pultu Apfel Arene po cijeni od 30 €

Proslava
2024-11-21 19:00 | Apfel Arena, Put Volicije 5, Makarska, Hrvatska
1h 26m – HR
Na kraju Drugog svjetskog rata, umoran i poražen, vojnik Mijo skriva se u šumi. Iz skrovišta promatra rodno selo u koje se ne smije vratiti. Mijo nas vodi na putovanje u prošlost, a kroz tri ključna trenutka njegova života istražujemo okolnosti koje dovode do ekstremizma u društvu.
Film redatelja Bruna Ankovića i scenaristice Jelene Paljan nastao je prema istoimenom, višestruko nagrađivanom romanu Damira Karakaša. Svjetsku premijeru imao je na Međunarodnom filmskom festivalu u Karlovim Varima, a na Pulskom filmskom festivalu nagrađen je Velikom zlatnom arenom za najbolji hrvatski film te Zlatnim arenama za scenarij, fotografiju i najbolju mušku ulogu (Bernard Tomić).
Ulogu glavnog lika Mije odigrala su trojica glumaca: Bernard Tomić, Lars Štern i Jan Doležal. U ulozi oca je Krešimir Mikić, u ulozi Mijine žene Drenke Klara Fiolić, a u filmu glume još i Tanja Smoje, Nedim Nezirović, David Tasić Daf i Izudin Bajrović.

Ulaznice su dostupne u prodaji na info pultu i online putem Kino Mediteran Makarska.

LIGA UDRUGE MALOG NOGOMETA MAKARSKA
2024-11-20 18:00 - 22:00, 2024-11-14 20:30 - 23:00, 2024-11-07 20:30 - 23:00, 2024-11-06 18:00 - 22:00 | Apfel Arena, Put Volicije 5, Makarska, Hrvatska
Makarska liga malog baluna osnovana je 1980. godine, a od 2022. godine održava se u Apfel Areni. Najuspješnija momčad u povijesti lige je kasniji prvak Hrvatske “Novo vrijeme” s 8 naslova prvaka, a slijede ugašena Alfa te još uvijek aktivni Gornja Vala i DPH Torcida Makarska Rivijera s po 5 titula.
Liga danas broji 12 ekipa iz Makarske i s cijele Rivijere. Pored seniorske (tzv. Prve lige), od 2006. do 2023. igrala se i Liga veterana, gdje je najuspješnija momčad GO Lučić/Kavana Romana s 8 naslova.
Na društvenim mrežama Facebooku i Instagramu više informacija o Ligi možete pronaći pod imenom umnmakarska, a sve rezultate, popise momčadi i ostalo na webu www.umn-makarska.com, kao i u android aplikaciji Leagues & Tournaments.

KAZALIŠNA PREDSTAVA ZA DJECU: RIBA DUGINIH BOJA (3+ godine)
2024-11-20 18:00 | Apfel Arena, Put Volicije 5, Makarska, Hrvatska
Duboko, duboko, na najdubljem morskom dnu živi ribica Srebrica, neobično lijepa i svjetlucava. Ona pliva polako, presijava se u svim duginim bojama, sva puna sebe, poprilično umišljena i gruba. Ne pada joj napamet svoje čudesno lijepe ljuskice ni sa kime dijeliti, pa se druge ribice ne žele s njom ni družiti. Ali svatko od nas želi društvo, prijatelje, igru, veselje. I zato će Srebrica skupiti svu hrabrost i otići mudroj hobotnici Osmokraki po savjet!
Kad sazna da je “dijeliti – lekcija važna još od vrtića, iz svakog crtića”, neće joj biti drago, ali što je tu je, svaki dan učimo i rastemo i, iako nam ponekad nije lako, isprobavamo nove stvari.
Upoznajmo raka Roka, kita Tita, meduzu Suzu, trlju Olju i brojna druga morska stvorenja koji znaju ono što je najvažnije: “Sreća se množi kad s drugima dijeliš!”
Ulaznice dostupne na Info pultu Apfel Arene
Ulaz 7 €

Izumitelj - SINK
2024-11-17 18:00 | Apfel Arena, Put Volicije 5, Makarska, Hrvatska
1h 40m
Humoristična animirana avantura prati slavnog izumitelja i umjetnika Leonarda da Vincija nakon što napusti Italiju i ode u Francusku. Tamo se pridružuje francuskom dvoru gdje eksperimentira s napravama za letenje, izmišlja strojeve i proučava ljudsko tijelo, a sve u nastojanju da odgovori na pitanje “Što je smisao života?”

Ulaznice su dostupne u prodaji na info pultu i online putem Kino Mediteran Makarska

Gladijator II
2024-11-16 20:00 | Apfel Arena, Put Volicije 5, Makarska, Hrvatska
2h 30m
Legendarni redatelj Ridley Scott donosi nastavak kino hita iz 2000. godine, avanturu ispunjenu spektakularnim borbenim scenama, emocionalnim previranjima, intrigom i osvetom!
Godinama nakon što je svjedočio ubojstvu junaka Maksimusa od strane svog ujaka, Lucius (Paul Mescal) je prisiljen ući u Koloseum kada njegov dom osvoji tiranska vlast koja Rim drži čvrsto u kontroli. S gnjevom u srcu i sudbinom Carstva na kocki, Lucius se mora osloniti na prošlost kako bi pronašao snagu i čast potrebnu za povratak slave Rimu i njegovom narodu.

Ulaznice su dostupne u prodaji na info pultu i online putem Kino Mediteran Makarska.

KONCERT: ADI ŠOŠE & AL MUSIC BAND
2024-11-15 20:00 | Apfel Arena, Put Volicije 5, Makarska, Hrvatska
Ulaznice dostupne na Info pultu Apfel Arene
Ulaz 30 €.

The Apprentice: Priča o Trumpu
2024-11-14 20:00 | Apfel Arena, Put Volicije 5, Makarska, Hrvatska
2h 0m
U New Yorku 1970-ih, ambiciozni nekretninski mogul Donald J. Trump nastoji izaći iz sjene svog moćnog oca. Na početku karijere upoznaje krvoločnog odvjetnika i političara Roya Cohna koji mu postaje glavni mentor. Cohn u Trumpu vidi savršenog štićenika te ga uči kako steći bogatstvo i moć putem prijevare, zastrašivanja i medijske manipulacije. Ostatak je više od povijesti – to je trenutna stvarnost.
S predsjedničkim izborima u SAD-u koji se održavaju početkom studenog, The Apprentice stiže u idealno vrijeme za potaknuti mnogo tema za razgovor prikazujući kako je Donald Trump postao jedan od najkontroverznijih i najagresivnijih poslovnih ljudi na svijetu, puno ranije nego što je uopće razmišljao o tome da postane predsjednik. Osim javno poznatih činjenica, film sadrži dodatne detalje njegova života koje se ranije ne spominju.
Film je premijerno prikazan na filmskom festivalu u Cannesu nakon čega je naišao na ovacije publike, ali i prijetnje tužbama od strane Donalda Trumpa i njegovih odvjetnika koji su nastojali tužbom spriječiti distribuciju filma.

Ulaznice su dostupne u prodaji na info pultu i online putem Kino Mediteran Makarska

KONKLAVA
2024-11-12 20:00 | Apfel Arena, Put Volicije 5, Makarska, Hrvatska
2h 0m
Nakon neočekivane smrti voljenog pape, Kardinal Lawrence (Ralph Fiennes) ima zadatak voditi jedan od najtajnijih i najstarijih događaja na svijetu – izbor novog Pape. Kada se najmoćniji čelnici Katoličke crkve iz cijeloga svijeta okupe i zaključaju zajedno u vatikanskim dvoranama, Lawrence otkriva trag dubokih tajni koje bi mogle uzdrmati temelje Crkve.
Napeti triler oskarovca Edwarda Bergera (“All Quiet on the Western Front”, 2022.) temeljen je na međunarodnom bestseleru autora Roberta Harrisa. Glavne uloge u filmu tumače Ralph Fiennes, Stanley Tucci, John Lithgow, Sergio Castellitto i Isabella Rossellini.

Ulaznice su dostupne u prodaji na info pultu i online putem Kino Mediteran Makarska

LARS JE LOL
2024-11-10 20:00 | Apfel Arena, Put Volicije 5, Makarska, Hrvatska
1h 25m
Kada od učiteljice dobije zadatak da novom učeniku Larsu bude „velika sestra“, Amanda nije baš najsretnija. Naime, Lars ima Downov sindrom, a Amanda se jako želi uklopiti u društvo i svidjeti se popularnoj ekipi. No Lars je zabavan i pronicljiv, a njegov život pun je fantastičnih pustolovina te se između njih dvoje razvija veselo i toplo prijateljstvo. Kada u svojim nastojanjima da se uklopi izda Larsa, Amanda će morati pronaći način da se iskupi i pritom smoći snage da ostane svoja.
Nagrađivana norveška drama na pristupačan se i zabavan način dotiče teme teme vršnjačkog pritiska, tolerancije i vrijednosti prihvaćanja međusobnih različitosti.

Ulaznice su dostupne u prodaji na info pultu i online putem Kino Mediteran Makarska

FESTIVAL: "KUM" FESTIVAL - KLAPE UZ MANDOLINE
2024-11-09 19:00 | Apfel Arena, Put Volicije 5, Makarska, Hrvatska
U subotu, 9. studenog održat će se u Apfel Areni 18. KUM festival u organizaciji Grada Makarske.
Za prestižne nagrade borit će se klape Partenca, Skradinke, Nostalgija, Vinčace, Berulija, Žirje, Baladur i Cambi.
Ulaznice će biti dostupne na Info pultu Apfel Arene i u Turističkom informativnom centru od 6. studenog po cijeni od 10 €.

MOJA NAJDRAŽA TORTA
2024-11-07 20:00 | Apfel Arena, Put Volicije 5, Makarska, Hrvatska
1h 36m
70-godišnja Iranka Mahin živi sama otkad joj je muž umro, a kćer odselila iz Teherana u Europu. Kada je prijateljice potaknu da prekine svoju višegodišnju samačku rutinu i revitalizira ljubavni život, Mahin izlazi na ulicu u potrazi za muškarcem. Dok se otvara novoj romansi, ne sluti kako će se jedan neočekivani susret brzo razviti u nepredvidivu večer koju nikada neće zaboraviti.
Dirljiva iranska tragikomedija s vrhunskim izvedbama Lili Farhadpour i Esmaeela Mehrabija u glavnim ulogama premijerno je prikazana u natjecateljskom programu ovogodišnjeg Berlin Film Festivala.

Ulaznice su dostupne u prodaji na info pultu i online putem Kino Mediteran Makarska

Predstava Zakon Zagore u Apfel Areni
2024-11-04 20:00 | Apfel Arena, Put Volicije 5, Makarska, Hrvatska
Čast nam je najaviti hit predstavu Gradskog kazališta mladih Split koja gostuje u Apfel Areni 4. studenog u 20:00 sati. Izvrsna predstava autora i redatelja Ivana Lea Leme koji ju opisuje na sljedeći način: Predstava ‘Zakon Zagore’, za koju sam napisao tekst, opisuje dolazak Vlaja u Split nakon Drugog svjetskog rata. Taj je ‘silazak sa brda’, između ostalih, i mojih predaka, često stereotipiziran i na te ljude se gledalo malograđanski podsmjehljivo. Ovim sam tekstom htio dati neke druge vizure i odati počast tim snalažljivim, inteligentnim, poštenim, radišnim ljudima koji su napravili ogroman civilizacijski skok i u samo jednoj generaciji nadoknadili stoljeća kmetovske potlačenosti u životu na rubovima velikih carstava.
Zakon Zagore donosi, na takozvanom vlaškom dijalektu, ljubavnu priču Ante i Anđelije. To nije uobičajena ljubavna priča i u mnogo čemu prkosi stereotipnom pogledu na te splitske doseljenike, takozvane Vlaje, koji su se iz Dalmatinske zagore spuštali do Splita i u njemu tražili bolju budućnost. Njihova je migracija uvelike utjecala na rast i razvoj Splita, identitetski ga obogatila i donijela mu neke specifičnosti i simptome. Poseban je fokus na liku Anđelije kojeg u ovoj inscenaciji tumači šest glumica u šest životnih razdoblja. Ansambl GKM-a za ovo je djelo pojačan gostujućim glumcima, tako Anđu u različitim razdobljima igraju Lidija Florijan, Ana Gruica Uglešić, Nada Kovačević, Mia Vladović, Andrea Mladinić, Ivana Gudelj, dok je lik Ante utjelovio Matija Grabić.
Ulaznice za ovu izvrsnu predstavu dostupne su na Info pultu po cijeni od 15€.

Apfel Arena Makarska Half Marathon
2024-10-26 - 2024-10-27 | Hrvatska
U subotu 26. i nedjelju 27. listopada u Apfel Areni će se po treći put održati Apfel Arena Makarska Halfmarathon.
26. 10. Dječje utrke 9:00 – 10:30
10:30 Klaun Spartanko Sportanko – sportski klaunski show
11:00 Utrka 5 km
11:00 Utrka 3 km
27.10. u 11:00 polumaraton i štafetni polumaraton

Više detalja pročitajte ovdje.

Predstava Dođi gola na večeru
2024-10-22 20:00 | Apfel Arena, Put Volicije 5, Makarska, Hrvatska
Nakon što je predstava „Rulet“ rasprodala dvoranu 2. listopada, u Apfel Arenu stiže još jedna kazališna poslastica – urnebesna komedija „Dođi gola na večeru“ Hrvatskog narodnog kazališta Šibenik. Ova dinamična predstava, puna zamjena identiteta, nesporazuma i komičnih obrata, održat će se u Apfel Areni 22. listopada s početkom u 20:00 sati.
Komedija „Dođi gola na večeru“ francuskog autora Marca Camolettija, poznatog po hitu „Boing Boing“, donosi novu dozu smijeha kroz nevjerojatno zapetljanu radnju. Priča prati zavodnika Bernarda koji planira večer s ljubavnicom dok mu je supruga na putu, no stvari se ubrzo otmu kontroli kada se supruga neplanirano vrati. Zavrzlame sa zamjenama uloga, ulascima na kriva vrata i neočekivanim gostima jamče neprekidnu zabavu.
U predstavi sudjeluju sjajne članice Šibenskog kazališta Franka Klarić, Ana Perković i Oriana Kunčić, uz nova pojačanja Bojana Brajčića i Krešu Jelića, te gosta Donata Zeku. Ova talentirana ekipa spremna je publiku povesti kroz večer ispunjenu smijehom i nepredvidljivim preokretima.
Ne propustite priliku osigurati svoje mjesto na još jednom kazališnom hitu u Apfel Areni.
Ulaznice su dostupne na Info pultu po cijeni od 15€.

CRVENKAPICA
2024-10-15 18:00 | Apfel Arena, Put Volicije 5, Makarska, Hrvatska
“Crvenkapica” u režiji Siniše Novkovića, posebno će razveseliti i nasmijati one najmlađe, ali i njihove roditelje.
Priču o Crvenkapici poznajemo svi. Uz malenu djevojčicu s crvenom kapicom, strašnog vuka i bolesnu baku učili smo govoriti i slušati. Ova vesela verzija jedne od najpoznatijih i najomiljenijih priča braće Grimm, donosi obilje pjesme, komike i gegova.
Što će se dogoditi Crvenkapici na putu do bakine kuće pogledajte u Apfel Areni 15. listopada u 18:00 sati.
Ulaznice su dostupne na Info pultu Apfel Arene po cijeni od 8€

Mala gangsterica
2024-10-06 18:00 | Apfel Arena, Put Volicije 5, Makarska, Hrvatska
Trajanje: 1h 29m
Dobroćudna 10-godišnjakinja Lucija odlučila je opljačkati banku. A par tjedana ranije, Luce niti cestu ne bi prešla na crveno. U međuvremenu se pokvario aparat za proizvodnju sladoleda i, bez 30 tisuća eura, obiteljska slastičarnica morat će biti zatvorena. Zato su potrebne drastične mjere!
Lucija je nagovora vragolana Kristijana iz svog razreda da ju podučava. Tako započinje Operacija Luce-fer s disciplinama kao što su krađa, laganje, varanje i mito. Trening je toliko uspješan da Luciju više ne prepoznaje niti njezina najbolja prijateljica Tina, koja je u velikom strahu što bi gangsterica Luce mogla učiniti…

Joker: Ludilo u dvoje
2024-10-05 20:00 | Apfel Arena, Put Volicije 5, Makarska, Hrvatska
Režija: Todd Phillips
Uloge: Brendan Gleeson, Catherine Keener, Joaquin Phoenix, Lady Gaga, Zazie Beetz
Trajanje: 138 min
Joaquin Phoenix u ulozi Arthura Flecka aka Jokera te famozna Lady Gaga kao Harley Quinn u glamuroznom ludilu i nastavku kultnog psihološkog trilera iz 2019. godine! Joaquin Phoenix u ulozi Arthura Flecka aka Jokera te famozna Lady Gaga kao Harley Quinn u glamuroznom ludilu i nastavku kultnog psihološkog trilera iz 2019. godine! Scenarij ponovno potpisuju Todd Phillips i Scott Silver koji je također radio i na originalnom filmu.

Svemu dođe kraj
2024-10-03 20:00 | Apfel Arena, Put Volicije 5, Makarska, Hrvatska
Rajko Grlić
1 h 22m
Novi film redatelja Rajka Grlića, koji je s književnikom Antom Tomićem i napisao scenarij. Uspješni odvjetnik Maks Pinter (Jako Popović Volarić) oslobodio je moćnog Dinka Horvata(Živko Anočić) od optužnice za dvostruko umorstvo. Na proslavi, pijani Maks otvoreno kaže Dinku da ga smatra hladnokrvnim ubojicom te izaziva sukob koji će za Maksa imati velike posljedice. Uz pomoć svoje stare ljubavi Nine (Jelena Đokić), smišlja osvetnički plan.

Ulaznice su dostupne u prodaji na info pultu i online putem Kino Mediteran Makarska

B GLAD PRODUKCIJA – RULET
2024-10-02 20:00 | Apfel Arena, Put Volicije 5, Makarska, Hrvatska
Igraju: Jagoda Kumrić, Ana Uršula Najev, Petra Kraljev i Nika Barišić
Tekst: Petra Kraljev
Režija: Jagoda Kumrić, Ana Uršula Najev, Petra Kraljev i Nika Barišić
Grafičko oblikovanje: Kristina Gudac
Što se dogodi kad nas zavrti rulet života i kad se kuglica zaustavi baš tamo gdje ne želimo otkrijte u novoj komediji o četiri žene naizgled potpuno različite, a opet iste samo u jednome – duhovitom prihvaćanju podijeljenih životnih karata. U samo jednoj večeri, u jednom prostoru isplivat će četiri tajne. Ovo nije priča o međusobnim sukobima nego o izborima koje smo naizgled sami birali.
Jedna djevojačka večer bit će dovoljna da sve tajne izađu na vidjelo…
Simpatični, duhoviti i temperamentni karakteri koji će najveću životnu dramu prikazati kao potvrdu da je dan bez smijeha izgubljen dan.
Karla (Ana Uršula Najev) koja se bori s ispravnošću svoje odluke, brižna Stella (Jagoda Kumrić) koja se miješa u Karlinu odluku da bi zaboravila na svoje životne izazove, vrckava Rina (Nika Barišić) koja povezuje sve četiri žene, a i sama se nalazi na raskrižju života i Biska (Petra Kraljev) već umorna od života i stalne odgovornosti za druge napokon odlučuje zavrtiti svoj rulet života.
Ova priča ima četiri perspektive. Ali iz kojeg god kuta da pogledamo ono što ih neupitno povezuje je ljubav, poštovanje i već spomenuti smisao za humor.
Ulaznice se mogu kupiti na Info pultu Apfel Arene po cijeni od 15€.

Transformers: Početak - SINK
2024-09-29 18:00 | Apfel Arena, Put Volicije 5, Makarska, Hrvatska
Josh Cooley
1h 44m – US
Neispričana priča o porijeklu Optimusa Primea i Megatrona, koji su poznati kao zakleti neprijatelji, ali koji su nekoć bili prijatelji povezani poput braće te su zauvijek promijenili sudbinu Cybertrona.
Animirana akcija dolazi u originalnoj ali i sinkroniziranoj verziji u kojoj je glas posudio i naš poznati glumac Goran Višnjić.

Ulaznice su dostupne u prodaji na info pultu i online putem Kino Mediteran Makarska

Uvijek postoji sutra
2024-09-28 20:00 | Apfel Arena, Put Volicije 5, Makarska, Hrvatska
Paola Cortellesi
1h 58m – IT
Rim, sredina 1940-ih. Delia je kućanica koja brine o suprugu Ivanu, njihovo troje djece i svekru Ottorinu, a uz to obavlja sitne honorarne poslove. Ivano je pak neprikosnoveni gospodar obitelji koji zarađuje jedva dovoljno za osigurati krov nad glavom, no ima potrebu stalno podsjećati tko je hranitelj obitelji, ponekad ružnim riječima, a nekad uz pomoć remena. Delija obiteljsku situaciju pokorno prihvaća pokušavajući djeci osigurati što bolji život, a najveća joj je želja udaja kćerke Marcelle za dobrog i plemenitog supruga. Međutim, kada jednoga dana primi misteriozno pismo, počinje kovati neke nove planove.
Inspirativna humoristična drama, redateljski prvijenac popularne talijanske glumice Paole Cortellesi, pokorila je talijanske kino dvorane i bila gledanija od najpopularnijih blockbustera prošle godine.

Ulaznice su dostupne u prodaji na info pultu i online putem Kino Mediteran Makarska

Bubimir Bubimir
2024-09-26 20:00 | Apfel Arena, Put Volicije 5, Makarska, Hrvatska
Tim Burton
1h 44m – US
Bubimir se vratio! Za Oscara nominiran dvojac – jedinstveni kreativni vizionar Tim Burton i kultni glumac Michael Keaton – ponovno udružuju snage u spektakularnom povratku franšize koja je obilježila filmsku povijest. Nakon briljantne uloge Wednesday, dodatak glumačkoj ekipi je i talentirana mlada glumica Jenna Ortega.
Nakon neočekivane obiteljske tragedije, tri generacije obitelji Deetz vraćaju se kući u Winter River. Život im se okrene naglavačke kada Lydijina buntovna kći tinejdžerica Astrid otkrije tajanstveni model grada na tavanu i slučajno otvori portal u zagrobni život. Uz probleme koji se spremaju u oba svijeta, samo je pitanje vremena kada će netko izgovoriti Bubimirovo ime tri puta i time ponovno prizvati njegove jedinstvene vragolije.
Michael Keaton se vraća svojoj legendarnoj ulozi Bubimira, demona sa smislom za humor kakav još niste vidjeli, spreman da na potpuno nov način oživi kaos i ludilo. Uz njega, zvjezdani povratak imaju i Winona Ryder kao Lydia Deetz i Catherine O’Hara u ulozi Delije Deetz, zajedno sa svježim licima poput Jenne Ortege i Justina Therouxa koji donose novu dimenziju ovoj svevremenskoj priči.

Ulaznice su dostupne u prodaji na info pultu i online putem Kino Mediteran Makarska

EU tjedan sporta
2024-09-23 19:00 - 2024-09-27 19:30 | Apfel Arena, Put Volicije 5, Makarska, Hrvatska
Europski tjedan sporta inicijativa je Europske komisije koja ima za cilj promicanje sporta i tjelesne aktivnosti diljem Europe. Cilj je potaknuti pripadnike svih dobnih skupina na tjelesnu aktivnost i sport. Apfel Arena se još jednom priključila ovoj hvale vrijednoj inicijativi te pozivamo sve građane da nam se pridruže u tjednu od 23. do 30. rujna u jednoj od besplatnih sportskih aktivnosti koje smo za vas pripremili.

U sklopu Europskog tjedna sporta, možete svoje mališane prijaviti u jednu od navedenih dječjih sportskih škola te se i sami pridružiti u aktivnostima koje smo za vas pripremili u Fitnessu.

1. PONEDJELJAK 23.9.2024. : Škola košarke 19:00 – 20:00 sati
2. UTORAK 24.9.2024. : Sportologija od 18:30 do 19:30 sati
3. ČETVRTAK 26. 9. 2024. : Sportići – univerzalna sportska škola od 16:00 do 17:00
Škola šaha od 18:30 do 19:30
4. PETAK 27.9.2024. : Fitness centar
· besplatan ulaz od 7:00 do 15:00 za punoljetne osobe
· grupni trening CARDIO od 8:30 do 9:30 sati*
· grupni trening FGT od 17:30 do 18:30 sati *
· grupni trening FGT od 18:35 do 19:30 sati*
* potrebna prijava na fitness@apfelarena.hr ili 0995427380 zbog ograničenog broja osoba na grupnom treningu

200% Vuk - SINK
2024-09-22 18:00 | Apfel Arena, Put Volicije 5, Makarska, Hrvatska
Alexs Stadermann
1h 38m – AU, DE
Ružičasti pudl se vratio…kako bi dokazao da je 200% vuk!
Nastavak sinkroniziranog animiranog filma “100% Vuk”, u kojem je naš junak, Freddy, morao prihvatiti šokantno otkriće da nije predodređen biti moćni vukodlak poput cijele svoje obitelji, već maleni ružičasti pudl.
U novoj avanturi, Freddy misli da ima sve što je potrebno da vodi svoj čopor vukodlaka, ali zaslužiti poštovanje svih članova čopora pokazuje se kao izazov. Kad bi barem bio više… kao vuk. No, kad ga nepromišljena želja pretvori u vukodlaka, mora vratiti kozmički red prije nego što bude prekasno. Sa svojim psećim prijateljima, Freddy kreće u nezaboravnu avanturu.

Ulaznice su dostupne u prodaji na info pultu i online putem Kino Mediteran Makarska

Girl You Know It’s True
2024-09-21 20:00 | Apfel Arena, Put Volicije 5, Makarska, Hrvatska
Simon Verhoeven
2h 4m – DE
Istinita priča o najvećem skandalu u povijesti pop glazbe!
Dva prijatelja, Rob i Fab, osvajaju međunarodne top-liste pod imenom Milli Vanilli, imaju tri hita broj jedan u SAD-u i uživaju u luksuznom životu u Hollywoodu. Samo mali krug “insajdera” zna njihovu tajnu: dvojac zapravo ne pjeva – samo miču usnama na glasove pravih pjevača. Na vrhuncu slave, kada Milli Vanilli osvajaju Grammy i idu na turneju po Americi, istina napokon izlazi na vidjelo. Dok se moćni aparat koji je vukao konce dvojca brzo ograđuje od afere, Rob i Fab se nalaze usred najvećeg skandala u povijesti glazbe…

Ulaznice su dostupne u prodaji na info pultu i online putem Kino Mediteran Makarska
